സംസ്ഥാനത്ത് കനത്ത മഴ തുടരുന്നു ജില്ലാ കളക്ടര്മാരുടെ യോഗം വിളിച്ച് റവന്യു മന്ത്രി തിരുവനന്തപുരം: സംസ്ഥാനത്തിന്റെ തെക്കന് ജില്ലകളില് കനത്ത മഴ Heavy Rain തുടരുന്നതിനിടെ ജില്ലാ കളക്ടര്മാരുടെ യോഗം വിളിച്ച് റവന്യു മന്ത്രി കെ രാജന്. K Rajan മഴക്കെടുതി മൂലം കേരളത്തിലുണ്ടായ നാശനഷ്ടങ്ങള് വിലയിരുത്തുന്നതിനും ദുരന്ത നിവാരണ പ്രവര്ത്തനങ്ങള് ഏകോപിപ്പിക്കുന്നതിനുമാണ് യോഗം വിളിച്ചിരിക്കുന്നത്. ഓണ്ലൈനായാണ് യോഗം. ആലുവ ഗസ്റ്റ് ഹൗസിലാണ് മന്ത്രി കെ രാജന് ഇപ്പോഴുള്ളത്. ഇന്ന് ഉച്ചയ്ക്ക് 1.30നാണ് യോഗം. കളക്ടമാരുമായി സംസാരിച്ച ശേഷം മന്ത്രി മാധ്യമങ്ങളെ കണ്ട് യോഗ തീരുമാനങ്ങള് വിശദീകരിക്കും. തെക്കന് ജില്ലകളില് കനത്ത മഴ, നദികളില് ജലനിരപ്പുയരുന്നു, കോഴിക്കോട് മുതല് തിരുവനന്തപുരം വരെ ഓറഞ്ച് അലര്ട്ട് തെക്കന് ജില്ലകളിലും മധ്യകേരളത്തിലുമാണ് കനത്ത മഴ തുടരുന്നത്. കാലാവസ്ഥാ നിരീക്ഷണകേന്ദ്രം രാവിലെ പത്ത് മണിക്ക് പുറപ്പെടുവിച്ച മഴ അലര്ട്ടില് തിരുവനന്തപുരം മുതല് കോഴിക്കോട് വരെയുള്ള 11 ജില്ലകളില് ഓറഞ്ച് അലര്ട്ട് പ്രഖ്യാപിച്ചിട്ടുണ്ട്. വയനാട്, കണ്ണൂര് ജില്ലകളില് യെല്ലോ അലര്ട്ടാണ് നിലവിലുള്ളത്. തിരുവനന്തപുരം നഗരത്തിലും മലയോരമേഖലകളിലും ഇന്നലെ രാത്രി തുടങ്ങിയ മഴ ഇപ്പോഴും തുടരുകയാണ്. പത്തനംതിട്ട ജില്ലയിലെ താഴ്ന്ന ഭാഗങ്ങളില്പലയിടത്തും വെള്ളം കയറിയിട്ടുണ്ട്. കൊല്ലത്തും ശക്തമായ മഴ തുടരുകയാണ്. അരുവിക്കര ഡാമിലെ ജലനിരപ്പ് അധികൃതര് പരിശോധിച്ചു വരികയാണ്. ഇടുക്കി പുല്ലുപാറയ്ക്ക് സമീപം റോഡിലേക്ക് മണ്ണിടിഞ്ഞു വീണു. ഇതേ തുടര്ന്ന് കൊട്ടാരക്കര ദിന്ധുക്കള് ദേശീയ പാതയില് ഗതാഗതം തടസ്സപ്പെട്ടു. തെന്മല ആര്യങ്കാവ് പാതയില് മണ്ണിടിച്ചില് ഉണ്ടായതിനെ തുടര്ന്ന് ഗതാഗതം നിര്ത്തിവച്ചിരിക്കുകയാണ്. മണ്ണ് മാറ്റിയ ശേഷം ഗതാഗതം പുനസ്ഥാപിക്കുമെന്ന് അധികൃതര് അറിയിച്ചു. പത്തനംതിട്ടയിലും കനത്ത മഴ തുടരുകയാണ്. കളക്ടറേറ്റില് മഴ സാഹചര്യം വിലയിരുത്താന് മന്ത്രി വീണ ജോര്ജിന്റെ നേതൃത്വത്തില് യോഗം ചേര്ന്നു. ജില്ലാ കളക്ടറും ജില്ലയിലെ മറ്റു എംഎല്എമാരും യോഗത്തില് പങ്കെടുത്തു. പൂഞ്ഞാര്, പാല മേഖലയിലും കനത്ത മഴയാണ് പെയ്യുന്നത്. താഴ്ന്ന ഇടങ്ങളിലെ റോഡുകളില് വെള്ളം കയറി. മീനച്ചിലാറില് വെള്ളപ്പാച്ചിലണ്ടായി. മീനച്ചിലാറിലും മണിമലയാറിലും ജലനിരപ്പുയരുകയാണ്.